Държавен вестник, бр. 95, 2011 г., стр. 25

БРОЙ  95	
Д Ъ Р Ж А В Е Н  В Е С Т Н И К 	
СТР.  25  
Оценяващият ръководител и оценяваният се 
запознават с попълнения от контролиращия 
ръководител формуляр, като оценяваният е 
длъжен да го подпише. 
(3) Упълномощено лице от синдикалната 
организация на работниците и служителите 
в администрацията има право да преглежда 
формуляра за оценка на служител, ако той е 
негов член и е подал писмено искане за ста­
новище от синдикалната организация на ра­
ботниците и служителите в администрацията.
Чл. 22. Попълнените и подписани формуля­
ри за оценка на изпълнението на длъжността 
се съхраняват в личните досиета на служи­
телите. Формулярите могат да се попълват, 
подписват и съхраняват и като електронен 
документ при спазване изискванията на За­
кона за електронния документ и електронния 
подпис.
Г л а в а  т р е т а
ВЪЗРАЖЕНИЕ
Чл. 23. (1) Служителите, които не са 
съгласни с дадената им от оценяващия ръ­
ководител годишна оценка на изпълнението 
на длъжността, могат да подадат писмено 
възражение, в което да посочат мотивите за 
несъгласието си с оценката.
(2) Възражението по ал. 1 се подава до 
контролиращия ръководител в 7-дневен срок 
от датата, на която оценяваният е подписал 
формуляра за оценка на изпълнението на 
длъжността. Служителят може да изпрати 
копие от възражението до синдикалната ор­
ганизация на работниците и служителите в 
административната структура, в която членува.
Чл. 24. (1) Контролиращият ръководител 
е длъжен да се произнесе по възражението в 
7-дневен срок от получаването му, като не­
говото решение е окончателно. Ако копие от 
възражението е изпратено и до синдикалната 
организация на работниците и служителите 
в административната структура, тя може да 
даде становище в 3-дневен срок.
(2) Контролиращият ръководител може да 
потвърди годишната оценка на служителя или 
да я повиши до следващата по-висока оценка, 
като попълни и подпише формуляра съгласно 
образеца по приложение № 4.
(3) В 7-дневен срок от подписването на 
формуляра по ал. 2 звеното, изпълняващо 
функции по управление на човешките ре­
сурси, уведомява срещу подпис оценяващия 
ръководител и оценявания за решението по 
възражението.
Г л а в а  ч е т в ъ р т а
ПОВИШАВАНЕ В ДЪРЖАВНА СЛУЖБА 
НА ДЪРЖАВНИТЕ СЛУЖИТЕЛИ
Чл. 25. (1) Повишаването в държавна 
служба се осъществява чрез последователно 
преминаване в по-висок ранг или на по-ви­
сока длъжност.
(2) Повишаването е обвързано с оценката 
от изпълнението на длъжността, с обучението 
и развитието на държавните служители.
(3) При първото повишаване в ранг в 
случаите по § 36 от Закона за изменение и 
допълнение на Закона за държавния служител 
(ДВ, бр. 24 от 2006 г.) се вземат предвид и 
получените от съответния служител годишни 
оценки за изпълнението на същата длъжност 
по трудово правоотношение.
Чл. 26. Повишаването в ранг на държавния 
служител се извършва:
1. в следващия старши ранг и от I младши 
в V старши ранг:
а) при три последователни годишни оценки, 
не по-ниски от „Изпълнението надвишава 
изискванията“;
б) при четири последователни годишни 
оценки, не по-ниски от „Изпълнението на­
пълно отговаря на изискванията“;
2. в следващия младши ранг на периоди:
а) при две последователни годишни оценки, 
не по-ниски от „Изпълнението надвишава 
изискванията“;
б) при три последователни годишни оцен­
ки, не по-ниски от „Изпълнението напълно 
отговаря на изискванията“.
Чл. 27. (1) Държавният служител се по­
вишава в следващия по-висок ранг, когато 
е получил годишна оценка на изпълнението 
на длъжността „Изключително изпълнение“.
(2) Следващото повишаване в ранг на дър­
жавните служители, предсрочно повишени в 
ранг по реда на ал. 1, може да се извърши 
само при условията по чл. 26.
Чл. 28. Когато държавният служител при­
добие право на повишаване в ранг по реда 
на чл. 26 или 27, органът по назначаването 
издава заповед за повишаване в ранг в дву­
месечен срок.
Чл. 29. (1) Повишаването в длъжност може 
да се извърши чрез заемане на по-висока 
длъжност в друга или в същата администрация.
(2) Заемането на по-висока длъжност в 
друга администрация се извършва по реда на 
чл. 81а и 81б от Закона за държавния служи­
тел, както и на Наредбата за провеждане на 
конкурсите за държавни служители.
(3) Заемането на по-висока длъжност в 
същата администрация се извършва чрез 
конкурентен подбор.